ടാലന്റ് ലാബ് ഉദ്ഘാടനം ചെയ്തു പെരിന്തല്മണ്ണ: സമഗ്ര ശിക്ഷ കേരള, മലപ്പുറം എസ്.എസ്.കെയുടെ കീഴില് പെരിന്തല്മണ്ണ ബി.ആര്.സിയില് നടത്തുന്ന ടാലന്റ് ലാബ് ബ്ലോക്ക് തല ഓണ്ലൈന് ഉദ്ഘാടനം പെരിന്തല്മണ്ണ ബ്ലോക്ക് പഞ്ചായത്ത് പ്രസിഡന്റ് എ.കെ.മുഹമ്മദ് മുസ്തഫ നിര്വ്വഹിച്ചു. പെരിന്തല്മണ്ണ ബി.പി.സി വി.എന്.ജയന് അദ്ധ്യക്ഷത വഹിച്ചു. പെരിന്തല്മണ്ണ ബി.ആര്.സി. പരിധിയിലെ 118 വിദ്യാലയങ്ങളില് നിന്നുള്ള തിരഞ്ഞെടുത്ത 324 വിദ്യാര്ത്ഥികള് ടാലന്റ് ലാബ് ക്ലാസില് പങ്കെടുക്കും. ചിത്രരചന, പേപ്പര് ക്രാഫ്റ്റ്, നാടന്പാട്ട്, വോക്കല്, കളിപ്പാട്ട നിര്മ്മാണം, വയലിന്, തബല, ചെണ്ട, പെയിന്റിംഗ് തുടങ്ങിയവയിലാണ് പ്രത്യേക പരിശീലനം. പെരിന്തല്മണ്ണ ഉപജില്ല വിദ്യാഭ്യാസ ഓഫീസര് സ്രാജുദ്ധീന്, കെ.വി സജി, എം.പി. മനോജ് കുമാര്, എ. ഉമ്മര് ഫാറൂഖ് , സി.ആര്.സി കോഓര്ഡിനേറ്റര് കെ. അബ്ദുള് കരീം, സ്പെഷലിസ്റ്റ് അദ്ധ്യാപകന് കെ.പി.നാരായണന് എന്നിവര് പ്രസംഗിച്ചു.